text: Anholdt: Havde oversavet jagtgevær
  03 marts 2015 kl. 13.00
  Ved en ransagning af et hus i Bække har politiet fundet et oversavet jagtgevær. En er anholdt.
  En 51-årig mand blev tirsdag formiddag anholdt.
  Politiet fandt nemlig et oversavet jagtgevær, da de ransagede mandens hjem i Bække.
  Manden erkendte, at våbnet er hans.
  Han sigtes nu for overtrædelse af straffeloven og våbenloven og vil blive fremstillet i et grundlovsforhør onsdag.
  